مصطفیٰ اول

مصطفیٰ اول، پورا نام مصطفیٰ اول ابن محمد ثالث ابن مراد ثالث۔ خلافت عثمانیہ کا پندرہواں حکمران۔ سلطان احمد اول نے اپنی وفات کے وقت 7 (سات) لڑکے چھوڑے جن میں سے 3 (تین) تخت نشین ہوئے لیکن مصطفیٰ اول کو سلطان احمد اپنا جانشین کرگیا تھا۔ اب تک 14 (چودہ) پشتوں سے خلافت عثمانیہ کی وراثت باپ سے بیٹے کو منتقل ہوتی تھی۔ یہ پہلا اتفاق تھا کہ بیٹے کی بجائے بھائی وراث تخت ہوا۔ یہ اس لیے ہوا کیونکہ سلطان احمد کا بیٹا عثمان ثانی اس وقت کم عمر تھا۔

مصطفیٰ اول کی عمر زیادہ تر حرم میں گزری تھی، اس وجہ سے ضعیف العقل اور امور سلطنت سے بے خبر تھا۔ مصطفیٰ کی نااہلیت کے واضح ہو جانے کے بعد امراءسلطنت نے یہ حال دیکھ کر اس کو تین ماہ بعد 16 فروری 1618ء کو تخت سے اتار کر سلطان احمد کے 14 سالہ بڑے بیٹے عثمان خان کو تخت پر بٹھا دیا۔ انکشاریہ کی سعی کو اس واقعہ میں زیادہ دخل تھا۔
1617ء سے 1618ء تک خلافت عثمانیہ کی باگ ڈور سنبھالنے والا سلطان تھا۔ وہ 1591ء کو مانیسا میں پیدا ہوا اور 20 جنوری 1639ء کو توپ کاپی محل، استنبول میں وفات پائی۔ وہ محمد سوم کا بیٹا تھا۔ ان کی والدہ حلیمہ سلطان تھیں۔

حوالہ جات 

1591ء کی پیدائشیں
1639ء کی وفیات
ابخازی نژاد عثمانی شخصیات
خادم الحرمین الشریفین
خلافت عثمانیہ
سترہویں صدی کے عثمانی سلطان
سلاطین عثمانیہ
سلطنت عثمانیہ کے ترک
عثمانی فارسی جنگوں کی عثمانی شخصیات
عثمانیہ خاندان
مسلم سیاسی شخصیات
Short description is different from Wikidata